4.5.3.12.

Cieto daļiņu emisiju masas mērīšanas iekārtas 4.5.3.12.1. Specifikācija 4.5.3.12.1.1. Sistēmas pārskats 4.5.3.12.1.1.1. Cieto daļiņu paraugu ņemšanas ierīce sastāv no paraugu ņemšanas zondes atšķaidīšanas tunelī, daļiņu pārvades caurules, filtra turētāja, parciālās plūsmas sūkņa, plūsmas ātruma regulatoriem un mērīšanas ierīcēm. 4.5.3.12.1.1.2. Ieteicams, lai pirms filtra turētāja atrastos daļiņu izmēra iepriekšējs separators (piem., ciklons vai impulsu devējs). Tomēr ir pieņemama arī paraugu ņemšanas zonde, ko izmanto kā izmēra separatoru, kā parādīts 1.6. attēlā. 4.5.3.12.1.2. Vispārīgas prasības 4.5.3.12.1.2.1. Paraugu ņemšanas zonde cieto daļiņu testa gāzes plūsmā atšķaidīšanas telpā ir iekārtota tā, ka gāzes plūsmas reprezentatīvu paraugu var paņemt no viendabīgā gaisa/izplūdes gāzu maisījuma. 4.5.3.12.1.2.2. Cieto daļiņu parauga plūsmas ātrums ir proporcionāls kopējai atšķaidīto izplūdes gāzu plūsmai atšķaidīšanas tunelī ±5 % pielaides robežās no cieto daļiņu parauga plūsmas ātruma. 4.5.3.12.1.2.3. Paņemto atšķaidīto izplūdes gāzi saglabā temperatūrā, kas zemāka par 325,2 K (52 °C), 20 cm attālumā pirms vai aiz cieto daļiņu filtra virsmas, izņemot reģenerācijas testā, kur temperatūra ir zem 465,2 K (192 °C). 4.5.3.12.1.2.4. Cieto daļiņu paraugu savāc vienā filtrā, kas atrodas turētājā atšķaidītās izplūdes gāzes plūsmā. 4.5.3.12.1.2.5. Visas atšķaidīšanas sistēmas un paraugu ņemšanas sistēmas detaļas, sākot no izplūdes gāzu caurules līdz filtra turētājam, kas ir saskarē ar neapstrādātu vai atšķaidītu izplūdes gāzi, ir konstruētas tā, lai tiktu samazināta daļiņu nogulsnēšanās vai izmaiņas. Visas detaļas ir izgatavotas no elektrību vadošiem materiāliem, kas nereaģē ar izplūdes gāzu sastāvdaļām, un tās ir elektriski iezemētas, lai novērstu elektrostatiskos efektus. 4.5.3.12.1.2.6. Ja nav iespējams kompensēt izmaiņas plūsmas ātrumā, ir jābūt siltummainim un temperatūras kontroles ierīcei, kā noteikts 4. papildinājumā, lai nodrošinātu to, ka plūsmas ātrums sistēmā ir nemainīgs un paraugu ņemšanas apjoms attiecīgi proporcionāls. 4.5.3.12.1.3. Īpašas prasības 4.5.3.12.1.3.1. Cieto daļiņu (PM) paraugu ņemšanas zonde 4.5.3.12.1.3.1.1. Paraugu ņemšanas zonde atbilst daļiņu izmēra separēšanas prasībām, kas aprakstītas 4.5.3.12.1.3.1.4. punktā. Ieteicams, lai šī atbilstība tiktu panākta ar atvērtu zondi ar asām malām, kuru ievieto, vēršot tieši pret plūsmas virzienu, kā arī ar iepriekšēju separatoru (ciklonu, impulsu devēju utt.). Var izmantot arī piemērotu paraugu ņemšanas zondi, piemēram, kā parādīts 1.1. attēlā, ja tā atbilst iepriekšējas separēšanas prasībām, kā aprakstīts 4.5.3.12.1.3.1.4. punktā. 4.5.3.12.1.3.1.2. Paraugu ņemšanas zondi uzstāda tuneļa centra līnijas tuvumā 10 līdz 20 tuneļa diametrus uz priekšu no izplūdes gāzu ieplūdes vietas tunelī, un tās iekšējam diametram jābūt vismaz 12 mm. Ja no vienas zondes vienlaicīgi ņem vairāk nekā vienu paraugu, plūsmu no šīs zondes sadala identiskās apakšplūsmās, lai izvairītos no artefaktu paņemšanas. Ja izmanto vairākas zondes, katra no tām ir atvērta, ar asām malām un novietota, vēršot tieši pret plūsmu. Zondes izvieto vienādā attālumā ap atšķaidīšanas tuneļa centrālo garenvirziena asi vismaz 5 cm citu no citas. 4.5.3.12.1.3.1.3. Attālums no paraugu ņemšanas uzgaļa līdz filtram ir vismaz pieci zondes diametri, taču nepārsniedz 1 020 mm. 4.5.3.12.1.3.1.4. Iepriekšējs separators (piem., ciklons, impulsu devējs utt.) atrodas pirms filtra turētāja mezgla. Iepriekšēja separatora 50 procentu pārvarošo daļiņu diametrs ir no 2,5 μm līdz 10 μm pie tilpuma plūsmas ātruma, kas izvēlēts cieto daļiņu emisijas masas paraugu ņemšanai. Iepriekšējais separators ļauj vismaz 99 procentiem no tajā nonākušo 1 μm daļiņu masas koncentrācijas šķērsot tā izeju ar tilpuma plūsmas ātrumu, kas izvēlēts cieto daļiņu emisijas masas paraugu ņemšanai. Tomēr ir pieņemams arī, ka tā vietā paraugu ņemšanas zondi izmanto kā atsevišķa iepriekšēja separatora aizstājēju, kā parādīts 1.6. attēlā. 4.5.3.12.1.3.2. Paraugu sūknis un plūsmas mērītājs 4.5.3.12.1.3.2.1. Parauga gāzes plūsmas mērītājs sastāv no sūkņiem, gāzes plūsmas regulatoriem un plūsmas mērierīcēm. 4.5.3.12.1.3.2.2. Gāzes plūsmas temperatūra plūsmas mērītājā nesvārstās par vairāk nekā ± 3 K, izņemot reģenerācijas testos transportlīdzekļiem ar periodiskas reģenerācijas attīrīšanas ierīcēm. Turklāt parauga masas plūsmas ātrumam jābūt proporcionālam kopējai atšķaidītās izplūdes gāzes plūsmai ± 5 % pielaides robežās no cieto daļiņu parauga masas plūsmas ātruma. Ja plūsmas apjoms mainās pārmērīgas filtra slodzes dēļ, testu pārtrauc. Testu atkārtojot, plūsmas ātrumu samazina. 4.5.3.12.1.3.3. Filtrs un tā turētājs 4.5.3.12.1.3.3.1. Pēc filtra plūsmas virzienā ievieto vārstu. Šis vārsts darbojas pietiekami ātri, lai testa sākumā un beigās tas atvērtos un aizvērtos vienas sekundes laikā. 4.5.3.12.1.3.3.2. Ieteicams, lai 47 mm diametra filtrā savāktā masa (Pe) būtu ≥ 20 μg un lai filtra slodze būtu maksimāla, ievērojot 4.5.3.12.1.2.3. un 4.5.3.12.1.3.3. punkta prasības. 4.5.3.12.1.3.3.3. Katram konkrētam testam ātrumam pirms gāzu filtra iestata vienu vērtību diapazonā no 20 līdz 80 cm/s, ja vien atšķaidīšanas sistēma nedarbojas ar parauga plūsmu, kas ir proporcionāla CVS plūsmas ātrumam. 4.5.3.12.1.3.3.4. Vajadzīgi ar fluorogļūdeņradi pārklāti stiklšķiedras filtri vai fluorogļūdeņraža membrānfiltri. Visu veidu filtriem ir 0,3 μm DOP (dioktilftalāta) vai PAO (polialfaolefīna) CS 68649-12-7 savākšanas efektivitāte vai CS 68037-01-4 savākšanas efektivitāte vismaz 99 procenti pie gāzes plūsmas ātruma pirms filtra 5,33 cm/s. 4.5.3.12.1.3.3.5. Filtra turētāja mezgla konstrukcija ir tāda, kas nodrošina vienmērīgu plūsmas sadalījumu filtra laukumā. Filtra filtrējošās daļas laukums ir vismaz 1 075 mm2. 4.5.3.12.1.3.4. Filtra svēršanas kamera un svari 4.5.3.12.1.3.4.1. Filtra svēršanai izmatojamo mikrogramu svaru precizitāte (standartnovirze) ir 2 μg, un izšķirtspēja ir 1 μg vai labāka. Ieteicams šos svarus pārbaudīt pirms katras svēršanas posma, nosverot vienu 50 mg references svara vienību. Šo svara vienību nosver trīs reizes, un reģistrē vidējo iegūto rezultātu. Svēršanas posma rezultātus un svarus uzskata par derīgiem, ja svēršanas vidējais iegūtais rezultāts ir ± 5 μg robežās no iepriekšējā svēršanas posma rezultāta. Svēršanas kamera (vai telpa) visu filtru sagatavošanas un svēršanas darbību laikā atbilst šādām prasībām: — tiek uzturēta 295,2 ± 3 K (22 ± 3 °C) temperatūra; — tiek uzturēts relatīvais mitrums 45 ± 8 procenti; — tiek uzturēts rasas punkts 282,7 ± 3 K (9,5 ± 3 °C). Temperatūras un mitruma rādītājus ieteicams reģistrēt vienlaikus ar parauga un references filtra svaru. 4.5.3.12.1.3.4.2. Cēlējspēka korekcija Visas filtra masas koriģē, ņemot vērā tā cēlējspēku gaisā. Cēlējspēka korekcija ir atkarīga no parauga filtra blīvuma, gaisa blīvuma un svaru kalibrēšanai izmantotās kalibrēšanas svara vienības blīvuma. Gaisa blīvums ir atkarīgs no spiediena, temperatūras un mitruma. Ieteicams kontrolēt, lai svēršanas vides temperatūra un rasas punkts būtu attiecīgi 295,2 ± 1 K (22 ± 1 °C) un 282,7 ± 1 K (9,5 ± 1 °C). Tomēr 4.5.3.12.1.3.4.1. punktā norādīto minimālo prasību izpilde arī nozīmē, ka korekcija attiecībā uz cēlējspēku ir pieņemama. Korekciju attiecībā uz cēlējspēku piemēro šādi. 2.1. vienādojums kur m corr = PM masa, kas koriģēta attiecībā uz cēlējspēku; m uncorr = PM masa, kas nav koriģēta attiecībā uz cēlējspēku; ρ air = gaisa blīvums svēršanas vidē; ρ weight = svaru kalibrēšanai izmantotās svara vienības blīvums; ρ media = PM paraugu ņemšanas līdzekļa (filtra) blīvums, kad filtrs ir ar teflonu klāta stiklšķiedra (piem., TX40): ρ media = 2,300 kg/m3; ρ air var aprēķināt šādi: 2.2. vienādojums kur: P abs = absolūtais spiediens svēršanas vidē; M mix = gaisa molmasa svēršanas vidē (28,836 gmol–1); R = gāzes konstante (8,314 Jmol–1K–1); T amb = svēršanas vides absolūtā temperatūra. Kameras (vai telpas) vide ir brīva no apkārtnes piesārņojumiem (piem., putekļiem), kas var nosēsties uz cieto daļiņu filtriem to stabilizēšanās laikā. Ir pieļaujamas nelielas atkāpes no svēršanas telpas temperatūras un mitruma specifikācijām, ja to kopējais ilgums vienā filtra sagatavošanas periodā nepārsniedz 30 minūtes. Svēršanas telpa atbilst vajadzīgajai specifikācijai pirms personāla ieiešanas svēršanas telpā. Svēršanas laikā nav pieļaujamas atkāpes no norādītajiem apstākļiem. 4.5.3.12.1.3.4.3. Izslēdz statiskās elektrības ietekmi. To var panākt ar svaru sazemēšanu, pirms svēršanas novietojot tos uz antistatiska paklāja un neitralizējot cieto daļiņu filtrus ar polonija neitralizatoru vai citu ierīci, ar kuru var iegūt līdzīgu rezultātu. Statiskās elektrības ietekmi var izslēgt arī, to izlādējot. 4.5.3.12.1.3.4.4. Testa filtru izņem no kameras ne ātrāk kā stundu pirms testa uzsākšanas. 4.5.3.12.1.4. Ieteicamās sistēmas apraksts Ieteicamās cieto daļiņu paraugu ņemšanas sistēmas shematisks zīmējums ir dots 1.3. attēlā. Tā kā dažādas konfigurācijas var dot līdzvērtīgus rezultātus, precīza atbilstība šim attēlam nav vajadzīga. Lai nodrošinātu papildu informāciju un koordinētu sastāvdaļu sistēmu darbību, var izmantot papildu sastāvdaļas, tādas kā instrumenti, ventiļi, solenoīdi, sūkņi un pārslēgi. Var atteikties no dažām sastāvdaļām, kas nav vajadzīgas citas sistēmas konfigurācijas precizitātes uzturēšanai, ja atteikšanās pamatojas uz labas inženierijas apsvērumiem. 1.3. attēls Atšķaidītas izplūdes gāzes paraugu ņem no pilnas plūsmas atšķaidīšanas tuneļa (DT) ar cieto daļiņu parauga ņemšanas zondi (PSP) un cieto daļiņu pārvades cauruli (PTT), izmantojot sūkni (P). Paraugu laiž caur daļiņu izmēram atbilstošu iepriekšēju separatoru (PCF) un filtru turētājiem (FH), kuros atrodas cieto daļiņu paraugu ņemšanas filtri. Plūsmas ātrumu paraugu ņemšanai nosaka plūsmas kontrolierīce (FC).